சாஞ்சி

சாஞ்சி இந்தியாவின் மத்தியப் பிரதேசம் மாநிலத்தில், ராய்சென் மாவட்டத்தில் உள்ள ஒரு சிறிய ஊராகும். இது மாநிலத்தின் நடுப்பகுதியில், போபாலில் இருந்து வடகிழக்கே 46 கிலோமீட்டர் தொலைவிலும்; பெசுனாகர், விதிசா ஆகிய இடங்களில் இருந்து 10 கிலோமீட்டர் தொலைவிலும் உள்ளது. கிமு மூன்றாம் நூற்றாண்டு தொடக்கம் கிபி 12 ஆம் நூற்றாண்டு வரையிலான பழமை வாய்ந்த பல பௌத்த நினைவுச்சின்னங்கள் இங்கேயுள்ளன.

வரலாறு 
சாஞ்சியில் உள்ள பெரிய தூபி தொடக்கத்தில் கிமு மூன்றாம் நூற்றாண்டையண்டி பேரரசன் அசோகனால் கட்டுவிக்கப்பட்டது. இது புத்தரின் நினைவுப் பொருட்களின் மீது அமைக்கப்பட்ட ஒரு அரைக்கோள வடிவமான செங்கல் கட்டுமானம் ஆகும். மௌரிய வம்சத்துக்குப் பின் வந்த குஷானர்கள் போன்ற அவர்களுக்குப் பின்வந்த அரசர்கள் மேலும் பல தூபிகளைக் கட்டினர். முதல் தூபிக்கு மெருகூட்டப்பட்டது. தூபியைச் சுற்றி நான்கு பக்கங்களில் தோரண வாயில்களை அமைத்தனர். அதற்குப் பின் வந்த குப்த வம்சத்தினர் அங்கு புத்த மடாலயங்களையும் விகாரங்களையும் கட்டி, சாஞ்சியை மேலும் வரலாற்று முக்கியத்துவம் வாய்ந்த பகுதியாக மாற்றினர். கி.பி.7-ம் நூற்றாண்டிலிருந்து 12-ம் நூற்றாண்டுவரை சாஞ்சி மிகவும் உன்னத நிலையிலிருந்தது. அதன்பின்னர் அதன் முக்கியத்துவம் படிப்படியாக குறைந்துபோனது.

கி.பி. 1818 இல் ஜெனரல் டெய்லர் என்ற ஆங்கிலேயர் பாதி புதைந்திருந்த சாஞ்சியைக் கண்டுபிடித்தார். 1912 இல் தொல்லியல் துறையின் பொது இயக்குநராக இருந்த ஜான் மார்ஷல் சாஞ்சியை முழுவதுமாகப் புதுப்பித்தார்.

இதனையும் காண்க 
 சாஞ்சி தூபி எண் 2
 அசோகர் கல்வெட்டுக்களின் பட்டியல்
 அசோகரின் பெரிய தூண் கல்வெட்டுக்கள்
 அசோகரின் சிறு தூண் கல்வெட்டுகள்
 அசோகரின் பெரும் பாறைக் கல்வெட்டுக்கள்
 அசோகரின் சிறு பாறைக் கல்வெட்டுக்கள்
 பௌத்த தொல்லியற்களங்கள்
 பௌத்த யாத்திரைத் தலங்கள்

படக்காட்சிகள்

மேற்கோள்கள்

வெளி இணைப்புகள் 

   Source Documents and Texts in South Asian Studies
  Sanchi.org
    Sanchi Stupa—A World Heritage Site
 "Sanchi (Madhya Pradesh)", Jacques-Edouard Berger Foundation, World Art Treasures 
 Monuments at Sanchi (UNESCO World Heritage)

மத்தியப் பிரதேச வரலாறு
பௌத்த யாத்திரைத் தலங்கள்
பண்டைய நகரங்கள்
ராய்சேன் மாவட்டம்
தூபிகள்
இந்தியத் தொல்லியற்களங்கள்
பௌத்த சிற்பங்கள்
பௌத்த கட்டிடங்கள் 
பௌத்த நினைவுச் சின்னங்கள்
மத்தியப் பிரதேச சுற்றுலாத் தலங்கள்
பௌத்த யாத்திரைத் தலங்கள்
அசோகரின் கல்வெட்டுக்கள்
மௌரியப் பேரரசு
பண்டைய இந்திய நகரங்கள்
பேரரசர் அசோகர்
அசோகரின் தூண்கள்